Na temelju članka 107. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) i Pravilnika o načinu i postupku zapošljavanja u Hotelijersko-turističkoj školi u Zagrebu, Hotelijersko-turistička škola u Zagrebu raspisuje

NATJEČAJ

za popunu radnog mjesta:

1. nastavnik/ca talijanskog jezika- 1 izvršitelj/ica, na određeno i nepuno radno vrijeme (21 sat tjedno, 11 sati nastave tjedno)

Uvjeti:
- Osim općih uvjeta sukladno općim propisima o radu kandidati/kinje trebaju zadovoljiti i posebne uvjete propisane čl. 105. i 106. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20), kao i Pravilnika o stručnoj spremi i pedagoško - psihološkom obrazovanju nastavnika u srednjoj školi (NN br. 1/96 i 80/99).

U vlastoručno potpisanoj prijavi na natječaj potrebno je navesti osobne podatke podnositelja prijave (osobno ime, adresa stanovanja, kontakt podatke (broj telefona/mobitela, e-mail adresa) i naziv radnog mjesta na koje se prijavljuje, te priložiti:
- životopis
- dokaz o stupnju i vrsti stručne spreme
- dokaz o državljanstvu
-  potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ili elektronički zapis o radnopravnom statusu Hrvatskog zavoda za mirovinsko osiguranje (ne stariji od mjesec dana od dana objave natječaja)
- uvjerenje nadležnog suda da se protiv podnositelja prijave ne vodi kazneni postupak i da nije pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja)

Kandidati potrebne dokumente dostavljaju u neovjerenim preslikama koje se neće vraćati. Nakon odabira kandidata, a prije potpisivanja ugovora o radu, odabrani kandidat će dostaviti, na uvid, originale dokumenata ili ovjerene preslike.

Temeljem Uredbe (EU) 2016/679 europskog parlamenta i vijeća i temeljem Zakona o provedbi Opće uredbe o zaštiti podataka (NN br. 42/18), prijavom na natječaj kandidat daje privolu za prikupljanje i obradu dostavljenih podataka u svrhu provođenja natječajnog postupka i zaposlenja.

Izrazi koji se koriste u ovom natječaju, a koji imaju rodno značenje, odnose se na jednako i na ženski i muški rod, a prema Zakonu o ravnopravnosti spolova (NN br.: 82/08, 138/12 i 69/17) na ovaj natječaj mogu se prijaviti osobe oba spola.

Kandidati koji se pozivaju na pravo prednosti pri zapošljavanju prema posebnom zakonu dužni su u prijavi na natječaj pozvati se na to pravo i uz prijavu priložiti dokaze o ispunjavanju traženih uvjeta, te imaju prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti sukladno čl. 102. Zakona o hrvatskim braniteljima iz domovinskog rata i članovima njihovih obitelji (NN br.: 121/17, 98/19 i 84/21) dužni su uz prijavu, osim dokaza o ispunjavanju traženih uvjeta (članak 103.) dostaviti i sve potrebne dokaze dostupne na poveznici Ministarstva branitelja:
<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti sukladno članku 48. Zakona o civilnim stradalnicima iz Domovinskog rata (NN 84/21) dužni su uz prijavu, osim dokaza o ispunjavanju traženih uvjeta (članak 49.) dostaviti i sve potrebne dokaze dostupne na poveznici Ministarstva branitelja:
<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti prilikom zapošljavanja sukladno Zakonu o zaštiti vojnih i civilnih invalida rata (NN br.: 86/92, 58/93, 2/94, 76/94, 85/94, 62/95, 108/95, 12/97, 29/97, 42/00, 37/01, 82/01, 29/02, 32/02, 82/01, 103/03,148/13 i 98/19) uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, sporazum i sl.).

Kandidati koji se pozivaju na pravo prednosti prilikom zapošljavanja sukladno čl.9. Zakona o profesionalnoj rehabilitaciji i zapošljavanju osoba s invaliditetom (NN br.: 157/13, 152/14, 39/18 i 32/20) uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih soba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, sporazum i sl.)

Kandidatom/kinjom prijavljenim na natječaj smatrat će se samo osoba koja podnese pravodobnu i potpunu vlastoručno potpisanu prijavu te ispunjava uvjete iz natječaja.

Nepravodobne i nepotpune prijave neće se razmatrati.

Rok za podnošenje prijava je 8 dana od dana objave natječaja na oglasnoj ploči Škole i Hrvatskog zavoda za zapošljavanje i mrežnim stranicama Škole i Hrvatskog zavoda za zapošljavanje.

Prijave s potrebnom dokumentacijom je potrebno dostaviti poštom na adresu: Hotelijersko-turistička škola u Zagrebu, Trg J.F. Kennedyja 8, 10 000 Zagreb, s naznakom „Za natječaj- nastavnik/ca talijanskog jezika“.

Iako je sjedište Škole na adresi Zagreb, Frankopanska 8, Škola je na privremenoj adresi Zagreb, J.F.Kennedyja 8, stoga zaprimamo poštu na ovoj privremenoj adresi i mjesto rada za radno mjesto za koje je raspisan natječaj je na toj, privremenoj adresi.

U postupku odabira kandidata prije odlučivanja o zasnivanju radnog odnosa, odnosno sklapanja ugovora o radu provodi se jedan ili više selekcijskih postupaka sukladno Pravilniku o načinu i postupku zapošljavanja u Hotelijersko-turističkoj školi u Zagrebu. Selekcijski postupak/postupci provest će se nakon isteka roka za podnošenje prijava na natječaj.

O terminu provođenja selekcijskog postupka kandidati/kinje će biti pravovremeno obaviješteni. Smatrat će se da je  kandidat koji se ne odazove pozivu na razgovor odustao od prijave te se njegova prijava neće uzimati u obzir u daljnjem postupku.

Rezultati natječaja bit će objavljeni na mrežnoj stranici Škole pod rubrikom „Natječaj za radno mjesto“.